Преузето са [www.pravno-informacioni-sistem.rs](http://www.pravno-informacioni-sistem.rs/)

**1119**

На основу члана 7a став 4. Закона о пољопривреди и руралном развоју („Службени гласник РС”, бр. 41/09, 10/13 – др. закон, 101/16, 67/21 – др. закон и 114/21),

Министар пољопривреде, шумарства и водопривреде доноси

**ПРАВИЛНИК**

**о изменама и допуни Правилника о ИПАРД подстицајима за инвестиције у физичку имовину пољопривредних газдинстава**

**(Објављено у „Службеном гласнику РС“, број 23/2023 од 24.03.2023. године)**

Члан 1.

У Правилнику о ИПАРД подстицајима за инвестиције у физичку имовину пољопривредних газдинстава („Службени гласник РС”, бр. 84/17, 112/17, 78/18, 67/19, 53/21, 10/22 и 18/22), у члану 13. став 1. речи: „Ипард подстицаји утврђују се у процентуалном износу од вредности прихватљивих трошкова инвестиције умањеном за износ пореза на додату вредност, и тоˮ замењују се речима: „ИПАРД подстицаји утврђују се у процентуалном износу од одобрене вредности прихватљивих трошкова, односно од индексиране вредности реализованих прихватљивих трошкова у складу са овим правилником, и тоˮ.

Члан 2.

После члана 35. додаје се назив члана и члан 35а, који гласе:

**„Индексација одобрене вредности прихватљивих трошкова и утврђивање коначног износа ИПАРД подстицаја**

Члан 35а

Управа прибавља од органа надлежног за послове статистике месечне индексе цена произвођача индустријских производа, почев од месеца фебруара 2018. године, и то за следеће категорије прихватљивих инвестиција и трошкова у складу са Прилогом 1 – Листа прихватљивих инвестиција и трошкова:

1) елементи и материјали за уграђивање у грађевинарству;

2) пољопривредне машине и оруђа;

3) капитални производи;

4) трајни производи за широку потрошњу.

Управа на званичној интернет страници објављује месечне индексе цена за сваку категорију прихватљивих трошкова из става 1. овог члана, до краја текућег месеца за претходни месец.

Ако захтев за одобравање коначне исплате ИПАРД подстицаја садржи прихватљиве инвестиције и трошкове у оквиру категорија из става 1. овог члана, у вредности већој од вредности утврђене решењем о одобравању пројекта, Управа проверава да ли је у периоду од истека рока за подношење захтева за одобравање пројекта у складу са јавним позивом из члана 16. овог правилника до доношења решења о одобравању пројекта из члана 24. овог правилника, дошло до повећања цене одређене категорије прихватљивих трошкова садржаних у овом захтеву за одобравање коначне исплате ИПАРД подстицаја.

Ако се у поступку одобравања коначне исплате ИПАРД подстицаја утврди да је у периоду из става 3. овог члана дошло до повећања цене одређене категорије прихватљивих трошкова из става 1. овог члана садржаних у захтеву за одобравање коначне исплате ИПАРД подстицаја из става 3. овог члана, Управа врши индексацију вредности ових прихватљивих трошкова за наведени период у складу са овим правилником.

Ако је индексирана вредност прихватљивих трошкова из става 4. овог члана већа од вредности прихватљивих трошкова одређене у захтеву за одобравање коначне исплате ИПАРД подстицаја, Управа утврђује коначан износ ИПАРД подстицаја у процентуалном износу од вредности реализованих прихватљивих трошкова одређених у захтеву за одобравање коначне исплате ИПАРД подстицаја.

Ако је индексирана вредност прихватљивих трошкова из става 4. овог члана мања од вредности прихватљивих трошкова одређене у захтеву за одобравање коначне исплате ИПАРД подстицаја, Управа утврђује коначан износ ИПАРД подстицаја у процентуалном износу од индексиране вредности реализованих прихватљивих трошкова.ˮ.

Члан 3.

Прилог 1 – Листа прихватљивих инвестиција и трошкова, који је одштампан уз Правилник о ИПАРД подстицајима за инвестиције у физичку имовину пољопривредних газдинстава („Службени гласник РС”, бр. 84/17, 112/17, 78/18, 67/19, 53/21, 10/22 и 18/22) и чини његов саставни део, замењује се новим Прилогом 1 – Листа прихватљивих инвестиција и трошкова, који је одштампан уз овај правилник и чини његов саставни део.

Члан 4.

Овај правилник ступа на снагу наредног дана од дана објављивања у „Службеном гласнику Републике Србијеˮ.

Број 110-00-00027/2023-09

У Београду, 21. марта 2023. године

Министар,

**Јелена Танасковић,** с.р.

ПРИЛОГ 1

ЛИСТА ПРИХВАТЉИВИХ ИНВЕСТИЦИЈА И ТРОШКОВА

|  |  |
| --- | --- |
| **ВРСТА ПРИХВАТЉИВИХ ИНВЕСТИЦИЈА И ТРОШКОВА** | **КАТЕГОРИЈА** |
| **2. ОПШТИ ТРОШАК** |  |
| 2.1. Трошкови за припрему пројекта и техничке документације, као што су накнаде за архитекте, инжењере и друге консултантске накнаде; |  / |
| 2.2. Трошкови израде студија о процени утицаја на животну средину; |  / |
| 2.3. Трошкови припреме документације за ИПАРД подршку (консултантске услуге); |  / |
| 2.4. Трошкови припреме студија изводљивости и осталих студија везаних за пројекат/пословног план. |  / |
| **ЛИСТА ПРИХВАТЉИВИХ ТРОШКОВА У ВЕЗИ СА ИЗГРАДЊОМ** | **КАТЕГОРИЈА РЗС\*** |
| **4. ГРАЂЕВИНСКИ РАДОВИ** |  |
| 4.1. Припремни радови; | Елементи и материјали за уграђивање у грађевинарству |
| 4.2. Рушење и демонтажа; | Елементи и материјали за уграђивање у грађевинарству |
| 4.3. Земљани радови; | Елементи и материјали за уграђивање у грађевинарству |
| 4.4. Бетонски радови; | Елементи и материјали за уграђивање у грађевинарству |
| 4.5. Армирано-бетонски радови; | Елементи и материјали за уграђивање у грађевинарству |
| 4.6. Инсталатерски радови; | Елементи и материјали за уграђивање у грађевинарству |
| 4.7. Столарски радови; | Елементи и материјали за уграђивање у грађевинарству |
| 4.8. Зидарски радови; | Елементи и материјали за уграђивање у грађевинарству |
| 4.9. Изолациони радови; | Елементи и материјали за уграђивање у грађевинарству |
| 4.10. Кровнопокривачки радови; | Елементи и материјали за уграђивање у грађевинарству |
| 4.11. Готове конструкције и елементи; | Елементи и материјали за уграђивање у грађевинарству |
| 4.12. Противпожарни резервоари и хидрантске мреже. | Елементи и материјали за уграђивање у грађевинарству |
| **5. ЗАНАТСКИ РАДОВИ** |  |
| 5.1. Лимарски радови; | Елементи и материјали за уграђивање у грађевинарству |
| 5.2. Столарски радови; | Елементи и материјали за уграђивање у грађевинарству |
| 5.3. Браварски радови; | Елементи и материјали за уграђивање у грађевинарству |
| 5.4. Стаклорезачки радови; | Елементи и материјали за уграђивање у грађевинарству |
| 5.5. Гипсани радови; | Елементи и материјали за уграђивање у грађевинарству |
| 5.6. Подне и зидне облоге; | Елементи и материјали за уграђивање у грађевинарству |
| 5.7. Каменорезачки радови; | Елементи и материјали за уграђивање у грађевинарству |
| 5.8. Керамички радови; | Елементи и материјали за уграђивање у грађевинарству |
| 5.9. Подополагачки радови; | Елементи и материјали за уграђивање у грађевинарству |
| 5.10. Молерски и тапетарски радови; | Елементи и материјали за уграђивање у грађевинарству |
| 5.11. Фасадни радови. | Елементи и материјали за уграђивање у грађевинарству |
| **6. ИНСТАЛАТЕРСКИ РАДОВИ** |  |
| 6.1. Електро-инсталациони радови; | Елементи и материјали за уграђивање у грађевинарству |
| 6.2. Водоводни и канализациони радови; | Елементи и материјали за уграђивање у грађевинарству |
| 6.3. Гасне инсталације; | Елементи и материјали за уграђивање у грађевинарству |
| 6.4. Инсталације централног грејања; | Елементи и материјали за уграђивање у грађевинарству |
| 6.5. Инсталације противпожарних резервоара и хидрантске мреже. | Елементи и материјали за уграђивање у грађевинарству |

|  |  |
| --- | --- |
| **8. ПЕЈЗАЖНИ РАДОВИ И ПРИЛАЗНИ ПУТЕВИ** |  |
| 8.1. Уређење екстеријера; | Елементи и материјали за уграђивање у грађевинарству |
| 8.2. Изградња унутрашњих путева и тротоара; | Елементи и материјали за уграђивање у грађевинарству |
| 8.3. Потпорни и заштитни зидови; | Елементи и материјали за уграђивање у грађевинарству |
| 8.4. Асфалтирање. | Елементи и материјали за уграђивање у грађевинарству |
| **1.1. СЕКТОР МЛЕКА** |  |
| **1.1.1. Изградња** |  |
| 1.1.1.1. Изградња објеката за смештај музних крава, укључујући просторе/објекте за: мужу (измузишта), осемењавање, безбедно уклањање угинулих животиња, држање телади и јуница, смештај машина и опреме, смештај производа животињског порекла, складиштење простирке, смештај репроматеријала, смештај средстава за чишћење, прање и дезинфекцију, инсталацију вентилације, климатизацију, грејање, противпожарни резервоари и хидрантска мрежа, пратеће енергетске објекте, укључујући изградњу дренажног система и система за снабдевање водом (укључујући бунаре), гасом, струјом (укључујући коришћење генератора) и канализациони систем; | Елементи и материјали за уграђивање у грађевинарству |
| 1.1.1.2. Изградња објеката на газдинству за чување хране за стоку са пратећом опремом; | Елементи и материјали за уграђивање у грађевинарству |
| 1.1.1.3. Изградња капацитета за прикупљање, обраду, паковање, складиштење и одлагање чврстог, полутечног/осоке и течног стајњака, укључујући инсталацију опреме; | Елементи и материјали за уграђивање у грађевинарству |
| 1.1.1.4. Изградња фиксних ограда око фарме и дезинфекционих баријера, дренажних система и система за снабдевање водом (бунари), грејања и електричних система на газдинству (коришћење генератора, укључујући софтвер); | Елементи и материјали за уграђивање у грађевинарству |
| 1.1.1.5. Изградња објеката за пречишћавање отпадних вода и управљање отпадом; | Елементи и материјали за уграђивање у грађевинарству |
| 1.1.1.6. Изградња постројења за производњу електричне и топлотне енергије из обновљивих извора за коришћење на газдинству (соларне енергије, енергија ветра, биомасе, биогаса, геотермалне енергије и других видова обновљивих извора енергије), укључујући повезивање постројења на дистрибутивну мрежу; | Елементи и материјали за уграђивање у грађевинарству |
| 1.1.1.7. Изградња унутрашње путне мреже и паркинг места у оквиру газдинства; | Елементи и материјали за уграђивање у грађевинарству |
| 1.1.1.8. Изградња управне зграде са пратећим објектима (канцеларије за лиценциране ветеринаре и ветеринарске инспекторе, просторије за дневни боравак радника, просторије за пресвлачење и санитарне просторије, складишта за смештај репроматеријала, средстава за чишћење, прање и дезинфекцију). | Елементи и материјали за уграђивање у грађевинарству |
| **1.1.2. Опрема, машине и механизација** |  |
| 1.1.2.1. Опрема за мужу, хлађење и чување млека на фарми, укључујући све елементе, материјале и инсталације; | Пољопривредне машине и оруђа |
| 1.1.2.2. Машине и опрема за транспорт и руковање чврстог, полутечног/осоке и течног стајњака, укључујући: транспортере за стајњак; уређаје за мешање полутечног и течног стајњака; пумпе за пражњење резервоара; сепараторе за полутечни и течни стајњак; машине и механизацију за утовар чврстог стајњака; специјализоване приколице за транспорт чврстог стајњака и цистерне за транспорт полутечног/осоке и течног стајњака, укључујући пратећу опрему за полутечни/осоку и течни стајњак; | Пољопривредне машине и оруђа |
| 1.1.2.3. Опрема за обраду и паковање стајњака; | Пољопривредне машине и оруђа |
| 1.1.2.4. Подне решетке; | Пољопривредне машине и оруђа |
| 1.1.2.5. Опрема за лежишта, боксове и халтере; | Пољопривредне машине и оруђа |
| 1.1.2.6. Завесе за затварање пролаза у шталама; | Пољопривредне машине и оруђа |
| 1.1.2.7. Машине и опрема за припрему, транспорт и складиштење сточне хране, као и за храњење и напајање животиња (приколице за прикупљање, превоз и истовар сена; млинови и блендери/мешаоне за припрему сточне хране; опрема и дозатори за концентровану сточну храну; екстрактори; транспортери; микс приколице и дозатори за кабасту сточну храну; хранилице; појилице; балирке; омотачи бала и силажни комбајн; косилице; прикључни сакупљачи и растурачи сена); | Пољопривредне машине и оруђа |
| 1.1.2.8. Опрема за тељење, као и опрема за смештај телади (боксови); | Пољопривредне машине и оруђа |
| 1.1.2.9. Машине и опрема за припрему и транспорт простирке; | Пољопривредне машине и оруђа |
| 1.1.2.10. Опрема за идентификацију животиња и чување података; | Пољопривредне машине и оруђа |
| 1.1.2.11. Сточне ваге, рампе за утовар/истовар, торови за усмеравање и обуздавање животиња, приколице за транспорт животиња; | Пољопривредне машине и оруђа |
| 1.1.2.12. Опрема за третман папака; | Пољопривредне машине и оруђа |
| 1.1.2.13. Системи за прскање током летњих врућина; | Пољопривредне машине и оруђа |
| 1.1.2.14. Четке за самочишћење говеда; | Пољопривредне машине и оруђа |
| 1.1.2.15. Опрема за чишћење и дезинфекцију објеката и уређаја; | Пољопривредне машине и оруђа |
| 1.1.2.16. Опрема за безбедно уклањање угинулих животиња; | Пољопривредне машине и оруђа |
| 1.1.2.17. Опрема за физички, хемијски и биолошки третман отпадних вода и управљање отпадом; | Пољопривредне машине и оруђа |
| 1.1.2.18. Опрема за спречавање загађења ваздуха; | Пољопривредне машине и оруђа |
| 1.1.2.19. Инвестиције у опрему за производњу електричне и топлотне енергије из обновљивих извора за коришћење на газдинству: соларне енергије, енергије ветра, биомасе, биогаса, геотермалне енергије и других видова обновљивих извора енергије, укључујући опрему за повезивање постројења на дистрибутивну мрежу; | Капитални производи |
| 1.1.2.20. Опрема за превенцију ширења и контролу болести; | Пољопривредне машине и оруђа |
| 1.1.2.21. Опрема и уређаји за вентилацију, климатизацију и грејање, противпожарну заштиту, укључујући алармни систем с генератором, системи за снабдевање водом, гасом, електричном енергијом и канализациони систем; | Капитални производи |
| 1.1.2.22. Опрема за фиксне ограде и електричне ограде за пашњаке/ливаде; | Капитални производи |
| 1.1.2.23. Опрема за управну зграду са пратећим објектима (канцеларије за лиценциране ветеринаре и ветеринарске инспекторе, просторије за дневни боравак радника, просторије за пресвлачење и санитарне просторије, складиште за средства за чишћење, прање и дезинфекцију); | Трајни производи за широку потрошњу |
| 1.1.2.24. Специјализована возила за транспорт сировог млека; | Пољопривредне машине и оруђа |
| 1.1.2.25. Опрема за пуњење електричних возила на фарми; | Капитални производи |
| 1.1.2.26. IT хардвер, софтвер и опрема за праћење, контролу и управљање процесима производње и складиштења (са инсталацијом). | Трајни производи за широку потрошњу |
| **1.2. СЕКТОР МЕСА** |  |
| **1.2.1. Изградња** |  |
| 1.2.1.1. Изградња објеката за тов и смештај стоке, укључујући објекте/просторе за: осемењавање; чекалишта; прасилишта; одгајивалишта; товилишта; гајење; смештај подмлатка; безбедно одлагање угинулих животиња; смештај машина и опреме; смештај производа животињског порекла и простирке; смештај репроматеријала, смештај средстава за чишћење, прање и дезинфекцију; инсталацију опреме за вентилацију, климатизацију и грејање; противпожарни резервоари и хидрантска мрежа; пратеће енергетске објекте, укључујући изградњу дренажног система и система за снабдевање водом (укључујући бунаре), гасом, струјом (укључујући коришћење генератора) и канализациони систем; | Елементи и материјали за уграђивање у грађевинарству |
| 1.2.1.2. Изградња објеката за чување сточне хране са пратећом опремом; | Елементи и материјали за уграђивање у грађевинарству |
| 1.2.1.3. Изградња објеката за прикупљање, обраду, паковање, складиштење и одлагање чврстог стајњака, полутечног/осоке и течног стајњака, укључујући инсталацију опреме; | Елементи и материјали за уграђивање у грађевинарству |
| 1.2.1.4. Изградња фиксних ограда око фарме и дезинфекционих баријера, дренажних система и система за снабдевање водом (бунари), грејања и електричних система на фарми (коришћење генератора, укључујући софтвер); | Елементи и материјали за уграђивање у грађевинарству |
| 1.2.1.5. Изградња објеката за пречишћавање отпадних вода и управљање отпадом; | Елементи и материјали за уграђивање у грађевинарству |
| 1.2.1.6. Изградња постројења за производњу електричне и топлотне енергије из обновљивих извора за коришћење на газдинству: соларне енергије, енергија ветра, биомасе, биогаса, геотермалне енергије и других видова обновљивих извора енергије, укључујући повезивање постројења на дистрибутивну мрежу; | Елементи и материјали за уграђивање у грађевинарству |
| 1.2.1.7. Изградња унутрашње путне мреже и паркинг места у оквиру газдинства; | Елементи и материјали за уграђивање у грађевинарству |
| 1.2.1.8. Изградња управне зграде са пратећим објектима (канцеларије за лиценциране ветеринаре и ветеринарске инспекторе, просторије за дневни боравак радника, просторије за пресвлачење и санитарне просторије, складишта за смештај репроматеријала, средстава за чишћење, прање и дезинфекцију). | Елементи и материјали за уграђивање у грађевинарству |
| **1.2.2. Опрема, машине и механизација** |   |
| 1.2.2.1. Машине и опрема за транспорт и руковање чврстог, полутечног/осоке и течног стајњака укључујући: транспортере за стајњак; уређаје за мешање полутечног/осоке и течног стајњака; пумпе за пражњење резервоара; сепараторе за полутечни/осоку и течни стајњак; машине и механизацију за утовар чврстог стајњака; специјализоване приколице за транспорт чврстог стајњака и цистерне за транспорт полутечног/осоке и течног стајњака, укључујући пратећу опрему за полутечни/осоку и течни стајњак; | Пољопривредне машине и оруђа |
| 1.2.2.2. Опрема за обраду и паковање стајњака; | Пољопривредне машине и оруђа |
| 1.2.2.3. Подне решетке; | Пољопривредне машине и оруђа |
| 1.2.2.4. Опрема за лежишта, боксове и халтере; | Пољопривредне машине и оруђа |
| 1.2.2.5. Опрема за прасилишта, одгајивалишта, товилишта, просторе за крмаче (чекалишта), просторе за вепрове, објекте за осемењавање и опрема за прашење; | Пољопривредне машине и оруђа |
| 1.2.2.6. Завесе за затварање пролаза у штали; | Пољопривредне машине и оруђа |
| 1.2.2.7. Машине и опрема за припрему, транспорт и складиштење сточне хране, као и за храњење и напајање животиња (приколице за прикупљање, превоз и истовар сена; млинови и блендери/мешаоне за припрему сточне хране; опрема и дозатори за концентровану сточну храну; екстрактори; транспортери; микс приколице и дозатори за кабасту сточну храну; хранилице; појилице; балирке; омотачи бала и силажни комбајн; косилице, прикључни сакупљачи и растурачи сена); | Пољопривредне машине и оруђа |
| 1.2.2.8. Машине и опрема за припрему и транспорт простирке; | Пољопривредне машине и оруђа |
| 1.2.2.9. Опрема за идентификацију животиња и чување података; | Пољопривредне машине и оруђа |
| 1.2.2.10. Сточне ваге, рампе за утовар/истовар, торови за усмеравање и обуздавање животиња, приколице за транспорт животиња; | Пољопривредне машине и оруђа |
| 1.2.2.11. Опрема за третман папака; | Пољопривредне машине и оруђа |
| 1.2.2.12. Системи за прскање током летњих врућина; | Пољопривредне машине и оруђа |
| 1.2.2.13. Четке за самочишћење; | Пољопривредне машине и оруђа |
| 1.2.2.14. Опрема за чишћење и дезинфекцију објеката и уређаја; | Пољопривредне машине и оруђа |
| 1.2.2.15. Опрема за безбедно уклањање угинулих животиња и побољшање биосигурносних мера на фарми; | Пољопривредне машине и оруђа |
| 1.2.2.16. Опрема за физички, хемијски и биолошки третман отпадних вода и управљање отпадом; | Пољопривредне машине и оруђа |
| 1.2.2.17. Опрема за спречавање загађења ваздуха; | Пољопривредне машине и оруђа |
| 1.2.2.18. Инвестиције у опрему за производњу електричне и топлотне енергије из обновљивих извора за коришћење на газдинству: соларне енергије, енергије ветра, биомасе, биогаса, геотермалне енергије и других видова обновљивих извора енергије, укључујући опрему за повезивање постројења на дистрибутивну мрежу; | Капитални производи |
| 1.2.2.19. Опрема за превенцију ширења болести и контролу болести; | Пољопривредне машине и оруђа |
| 1.2.2.20. Опрема и уређаји за вентилацију, противпожарну заштиту, климатизацију и грејање (укључујући инкубаторе и „вештачку квочку” за живинарнике), укључујући алармни систем са генератором, системи за снабдевање водом, гасом, електричном енергијом и канализациони систем; | Трајни производи за широку потрошњу |
| 1.2.2.21. Опрема за смештај родитељског јата; | Пољопривредне машине и оруђа |
| 1.2.2.22. Опрема за фиксне ограде и електричне ограде за пашњаке/ливаде; | Пољопривредне машине и оруђа |
| 1.2.2.23. Опрема за управну зграду са пратећим објектима (канцеларије за лиценциране ветеринаре и ветеринарске инспекторе, просторије за дневни боравак радника, просторије за пресвлачење и санитарне просторије, складиште средства за чишћење, прање и дезинфекцију); | Трајни производи за широку потрошњу |
| 1.2.2.24. IT хардвер, софтвер и опрема за праћење, контролу и управљање процесима производње и складиштења (са инсталацијом). | Трајни производи за широку потрошњу |
| **1.3. СЕКТОР ВОЋА И ПОВРЋА** |  |
| **1.3.1. Изградња** |  |
| 1.3.1.1. Изградња заштићеног простора (објекти прекривени стаклом и/или пластиком – само вишегодишња фолија минимум 200 µm) и других објеката за производњу воћа и поврћа, укључујући објекат/простор за инсталацију вентилације, климатизације и грејања; противпожарни резервоари и хидрантска мрежа; пратећи енергетски објекти, укључујући изградњу дренажног система и система за снабдевање водом (укључујући бунаре), гасом, струјом (укључујући коришћење генератора) и канализациони систем; | Елементи и материјали за уграђивање у грађевинарству |
| 1.3.1.2. Изградња објеката за складиштење (укључујући ULO хладњаче) воћа и поврћа, укључујући просторе/објекте за: сортирање, паковање и обележавање; смештај машина и опреме; смештај репроматеријала, средстава за чишћење, прање и дезинфекцију, укључујући изградњу дренажног система и система за снабдевање водом (укључујући бунаре), гасом, струјом (укључујући коришћење генератора) и канализациони систем; | Елементи и материјали за уграђивање у грађевинарству |
| 1.3.1.3. Изградња система за наводњавање, укључујући микро-резервоаре, копање бунара, регулацију водозахвата који користе подземне воде (црпљење воде из извора, бунара) и површинске воде (из река, језера и акумулација); | Елементи и материјали за уграђивање у грађевинарству |
| 1.3.1.4. Изградња система противградне заштите у воћњацима: противградна мрежа, опрема за противградну мрежу, рачунарска опрема; | Елементи и материјали за уграђивање у грађевинарству |
| 1.3.1.5. Изградња ограда око засада; | Елементи и материјали за уграђивање у грађевинарству |
| 1.3.1.6. Изградња постројења за производњу електричне и топлотне енергије из обновљивих извора за коришћење на газдинству: соларне енергије, енергије ветра, биомасе, биогаса, геотермалне енергије и других видова обновљивих извора енергије, укључујући повезивање постројења на дистрибутивну мрежу; | Елементи и материјали за уграђивање у грађевинарству |
| 1.3.1.7. Изградња унутрашње путне мреже и паркинг места у оквиру газдинства; | Елементи и материјали за уграђивање у грађевинарству |
| 1.3.1.8. Изградња управне зграде са пратећим објектима производних капацитета (канцеларије, просторије за дневни боравак радника, просторије за пресвлачење и санитарне просторије, складишта за смештај репроматеријала, средстава за чишћење, прање и дезинфекцију, као и средстава за заштиту биља); | Елементи и материјали за уграђивање у грађевинарству |
| 1.3.1.9. Изградња заштићеног простора (објеката прекривених стаклом и/или пластиком) и објеката за чување, умножавање и тестирање садног материјала (у расадничарској производњи воћа); укључујући објекат/простор за припрему резница за калемљење (изданака), калемарница, стратификала са грејним телима, заштићене просторе за расадничарску производњу; објеката (хладњача или комора са контролисаном атмосфером) за чување садног материјала; укључујући објекат/простор за инсталацију вентилације, климатизације и грејања; противпожарни резервоари и хидрантска мрежа; пратећи енергетски објекти, укључујући изградњу дренажног система и система за снабдевање водом (укључујући бунаре), гасом, струјом (укључујући коришћење генератора) и канализациони систем. | Елементи и материјали за уграђивање у грађевинарству |
| **1.3.2. Опрема, машине и механизација** |  |
| 1.3.2.1. Опрема за управну зграду са пратећим објектима производних капацитета (канцеларије, просторије за дневни боравак радника, просторије за пресвлачење и санитарне просторије, складиште за средства за чишћење, прање и дезинфекцију и средстава за заштиту биља); | Трајни производи за широку потрошњу |
| 1.3.3. Опрема за заштићени простор и друге објекте/просторе за производњу воћа и поврћа; | Пољопривредне машине и оруђа |
| 1.3.3.1. Опрема и уређаји за наводњавање, укључујући пумпе, црева, прскалице/распршиваче/капаљке, систем за филтрирање, систем за фертиригацију са водорастворивим ђубривима (ђубрење), пипете, уређаји за намотавање црева и друга слична опрема; | Пољопривредне машине и оруђа |
| 1.3.3.2. Опрема за фертилизацију/опрашивање биљака; | Пољопривредне машине и оруђа |
| 1.3.3.3. Опрема за додатно осветљење и засењивање; | Пољопривредне машине и оруђа |
| 1.3.3.4. Опрема и уређаји за припрему земљишта и супстрата, укључујући опрему за мешање и паковање супстрата; | Пољопривредне машине и оруђа |
| 1.3.3.5. Опрема и уређаји за сетву, садњу и малчирање земљишта, укључујући опрему за додатни третман семена и расада; | Пољопривредне машине и оруђа |
| 1.3.3.6. Опрема и уређаји за системе за хидропоничну производњу; | Пољопривредне машине и оруђа |
| 1.3.3.7. Опрема и уређаји за заштиту биља и стерилизацију земљишта и супстрата, укључујући прскалице, прскалице са ваздушном подршком, замагљиваче, орошиваче; опрему за стерилизацију земљишта и супстрата и друга слична опрема; | Пољопривредне машине и оруђа |
| 1.3.3.8. Опрема за обогаћивање угљен-диоксидом; | Пољопривредне машине и оруђа |
| 1.3.3.9. Опрема и уређаји за одржавање посебних микроклиматских услова, вентилацију, климатизацију и грејање, противпожарну заштиту; алармне системе укључујући генератор, системе за снабдевање водом, гасом, електричном енергијом и канализациони систем, као и рачунарску опрему и софтвер за контролу грејања, вентилације, убирање, прање, сортирање, класификацију, паковање и обележавање; | Пољопривредне машине и оруђа |
| 1.3.3.10. Конструкције и материјали за покривање пластеника и стакленика (од фолија су прихватљиве само вишегодишње фолије минимум 200 µm); | Пољопривредне машине и оруђа |
| 1.3.4. Опрема за убирање, сортирање, паковање и складиштење; | Пољопривредне машине и оруђа |
| 1.3.4.1. Системи за вентилацију и опрема за принудну вентилацију; | Пољопривредне машине и оруђа |
| 1.3.4.2. Опрема и уређаји за складишне објекте (укључујући ULO хладњаче); | Пољопривредне машине и оруђа |
| 1.3.4.3. Опрема и уређаји за хлађење/замрзавање; | Трајни производи за широку потрошњу |
| 1.3.4.4. Посебна опрема за убирање воћа и поврћа, укључујући вадилице поврћа, бераче поврћа, тракасте транспортере за бербу поврћа, машине за бербу воћа, укључујући тресаче и покретне платформе за бербу воћа и поврћа; | Пољопривредне машине и оруђа |
| 1.3.4.5. Опрема за транспорт воћа и поврћа (бокс палете, контејнери од пластике, изузев гајби); | Капитални производи |
| 1.3.4.6. Линије и опрема за чишћење и прање; | Капитални производи |
| 1.3.4.7. Линије и опрема за сортирање и калибрирање; | Капитални производи |
| 1.3.4.8. Линије и опрема за паковање и обележавање; | Капитални производи |
| 1.3.4.9. Опрема за дробљење, орезивање, сечење, сечење на листове и решетке за сечење; | Капитални производи |
| 1.3.5. Опрема за системе противградне заштите у воћњацима: противградна мрежа, пратећа опрема за противградну мрежу, рачунарска опрема; | Капитални производи |
| 1.3.6. Опрема за ограђивање засада; | Капитални производи |
| 1.3.7. Опрема за системе за наводњавање: пумпе, црева, прскалице/распршивачи, системи за филтрирање, систем за фертилизацију са водорастворивим ђубривима (фертиригацију), пипете, уређаји за намотавање црева и остала опрема за наводњавање; | Пољопривредне машине и оруђа |
| 1.3.8. Опрема/механизација за заштиту од мраза, метеоролошке станице и рачунарска опрема; | Капитални производи |
| 1.3.9. Инвестиције у опрему за производњу електричне и топлотне енергије из обновљивих извора за коришћење на газдинству: соларне енергије, енергије ветра, биомасе, биогаса, геотермалне енергије и других видова обновљивих извора енергије, укључујући опрему за повезивање постројења на дистрибутивну мрежу; | Капитални производи |
| 1.3.10. Инвестиције у подизање и обнављање засада воћа, набавку стубова и коља са пратећом опремом, вишегодишњег садног материјала, супстрата, укључујући припрему земљишта; | Капитални производи |
| 1.3.11. Подизање матичних засада виших фитосанитарних категорија садног материјала за расадничарску производњу; | Капитални производи |
| 1.3.12. Опрема за мрежанике, заштићене просторе и објекте за чување и умножавање садног материјала воћа; опрема за тестирање, чување и умножавање биљног материјала, базени за третман врућом водом и друга опрема за расадничарску производњу; | Капитални производи |
| 1.3.13. Опрема за физички, хемијски и биолошки третман отпадних вода и управљање отпадом; | Капитални производи |
| 1.3.14. IT хардвер, софтвер и опрема за праћење, контролу и управљање процесима производње и складиштења (са инсталацијом). | Трајни производи за широку потрошњу |
| **1.4. СЕКТОР ОСТАЛИ УСЕВИ** |   |
| **1.4.1. Изградња** |   |
| 1.4.1.1. Изградња објеката за утовар, узорковање, сушење и складиштење зрна на газдинству, укључујући објекте за управљање сушарама, смештај машина и опреме и изградња ограда око објеката; | Елементи и материјали за уграђивање у грађевинарству |
| 1.4.1.2. Изградња унутрашње путне мреже и паркинг места у оквиру газдинства; | Елементи и материјали за уграђивање у грађевинарству |
| 1.4.1.3. Изградња управне зграде са пратећим објектима производних капацитета (канцеларије, просторије за дневни боравак радника, просторије за пресвлачење и санитарне просторије, складишта за смештај репроматеријала, средстава за чишћење, прање и дезинфекцију, као и средстава за заштиту биља); | Елементи и материјали за уграђивање у грађевинарству |
| 1.4.1.4. Изградња постројења за производњу електричне и топлотне енергије из обновљивих извора за коришћење на газдинству: соларне енергије, енергије ветра, биомасе, биогаса, геотермалне енергије и других видова обновљивих извора енергије, укључујући повезивање постројења на дистрибутивну мрежу. | Елементи и материјали за уграђивање у грађевинарству |
| **1.4.2. Опрема и механизација** |   |
| 1.4.2.1. Опрема за утовар, истовар, манипулацију, мерење, узорковање, складиштење и сушење; | Пољопривредне машине и оруђа |
| 1.4.2.2. Унутрашња опрема за силосе; | Пољопривредне машине и оруђа |
| 1.4.2.3. Екстрактори; | Пољопривредне машине и оруђа |
| 1.4.2.4. Складишни и излазни транспортери; | Пољопривредне машине и оруђа |
| 1.4.2.5. Опрема за анализу услова складиштења и анализу квалитета зрна; | Капитални производи |
| 1.4.2.6. Стационарне и мобилне сушаре (са свим елементима и монтажом); | Пољопривредне машине и оруђа |
| 1.4.2.7. Опрема за управну зграду са пратећим објектима производних капацитета (канцеларије, просторије за дневни боравак радника, просторије за пресвлачење и санитарне просторије, складиште за средства за чишћење, прање и дезинфекцију, као и средстава за заштиту биља); | Трајни производи за широку потрошњу |
| 1.4.2.8. Инвестиције у опрему за производњу електричне и топлотне енергије из обновљивих извора за коришћење на газдинству: соларне енергије, енергије ветра, биомасе, биогаса, геотермалне енергије и других видова обновљивих извора енергије, укључујући повезивање постројења на дистрибутивну мрежу; | Капитални производи |
| 1.4.2.9. IT хардвер, софтвер и опрема за праћење, контролу и управљање процесима производње и складиштења (са инсталацијом). | Трајни производи за широку потрошњу |
| **1.5. СЕКТОР ЈАЈА** |   |
| **1.5.1. Изградња** |   |
| 1.5.1.1. Изградња објеката за одгој и држање родитеља лаке линије и кокошака носиља, укључујући просторе/објекте за: безбедно уклањање угинулих животиња; смештај машина и опреме; смештај производа животињског порекла и простирке; инсталацију вентилације, климатизације и грејања; противпожарни резервоари и хидрантска мрежа; пратеће енергетске објекте, укључујући и изградњу дренажних система и система за снабдевање водом (укључујући бунаре), гасом, струјом (укључујући коришћење генератора) и канализациони систем; | Елементи и материјали за уграђивање у грађевинарству |
| 1.5.1.2. Изградња пратећих објеката везаних за производњу јаја (хлађење и/или класирање, означавање и паковање јаја); | Елементи и материјали за уграђивање у грађевинарству |
| 1.5.1.3. Изградња објеката за складиштење хране за животиње са пратећом опремом; | Елементи и материјали за уграђивање у грађевинарству |
| 1.5.1.4. Изградња објеката за прикупљање, обраду, паковање, складиштење и одлагање чврстог стајњака, укључујући инсталацију опреме; | Елементи и материјали за уграђивање у грађевинарству |
| 1.5.1.5. Изградња фиксних ограда око фарме и дезинфекционих баријера, дренажних система и система за снабдевање водом (бунари), грејања и електричних система на газдинству (коришћење генератора, укључујући софтвер); | Елементи и материјали за уграђивање у грађевинарству |
| 1.5.1.6. Изградња објеката за пречишћавање отпадних вода и управљање отпадом; | Елементи и материјали за уграђивање у грађевинарству |
| 1.5.1.7. Изградња постројења за производњу електричне и топлотне енергије из обновљивих извора за коришћење на газдинству: соларне енергије, енергије ветра, биомасе, биогаса, геотермалне енергије и других видова обновљивих извора енергије, укључујући повезивање постројења на дистрибутивну мрежу; | Елементи и материјали за уграђивање у грађевинарству |
| 1.5.1.8. Изградња унутрашње путне мреже и паркинг места у оквиру газдинства; | Елементи и материјали за уграђивање у грађевинарству |
| 1.5.1.9. Изградња управне зграде са пратећим објектима (канцеларије за лиценциране ветеринаре и ветеринарске инспекторе, просторије за дневни боравак радника, просторије за пресвлачење и санитарне просторије, складишта за смештај репроматеријала, средстава за чишћење, прање и дезинфекцију). | Елементи и материјали за уграђивање у грађевинарству |
| **1.5.2. Опрема, машине и механизација** |   |
| 1.5.2.1. Oбогаћени кавези и/или опрема за алтернативно држање кокошака носиља/родитеља лаке линије, укључујући све елементе, материјале и инсталације; | Пољопривредне машине и оруђа |
| 1.5.2.2. Опрема за сакупљање, класирање, означавање и паковање јаја; | Пољопривредне машине и оруђа |
| 1.5.2.3. Машине и опрема за транспорт и руковање стајњака, укључујући: транспортере за стајњак; уређаје за мешање стајњака; пумпе за пражњење резервоара; сепаратори за стајњак; машине и механизацију за утовар стајњака; специјализоване приколице за транспорт стајњака и цистерне за транспорт стајњака, укључујући пратећу опрему; | Пољопривредне машине и оруђа |
| 1.5.2.4. Опрема за обраду и паковање стајњака; | Пољопривредне машине и оруђа |
| 1.5.2.5. Подне решетке; | Пољопривредне машине и оруђа |
| 1.5.2.6. Машине и опрема за припрему, транспорт и складиштење хране за животиње, као и за храњење и напајање животиња, млинови и блендери/мешаоне за припрему сточне хране; опрема и дозатори за концентровану сточну храну; екстрактори; транспортери; микс приколице и дозатори за кабасту сточну храну; хранилице; појилице; | Пољопривредне машине и оруђа |
| 1.5.2.7. Машине и опрема за припрему и транспорт простирке; | Пољопривредне машине и оруђа |
| 1.5.2.8. Опрема за чишћење и дезинфекцију објеката и уређаја; | Трајни производи за широку потрошњу |
| 1.5.2.9. Опрема за безбедно уклањање угинулих животиња и побољшање биосигурносних мера; | Пољопривредне машине и оруђа |
| 1.5.2.10. Опрема за физички, хемијски и биолошки третман отпадних вода и управљање отпадом; | Капитални производи |
| 1.5.2.11. Опрема за спречавање загађења ваздуха; | Капитални производи |
| 1.5.2.12. Инвестиције у опрему за производњу електричне и топлотне енергије из обновљивих извора за коришћење на газдинству: соларне енергије, енергије ветра, биомасе, биогаса, геотермалне енергије и других видова обновљивих извора енергије, укључујући опрему за повезивање постројења на дистрибутивну мрежу; | Капитални производи |
| 1.5.2.13. Опрема за превенцију ширења и контролу болести; | Капитални производи |
| 1.5.2.14. Опрема и уређаји за вентилацију, противпожарну заштиту, климатизацију и грејање (укључујући инкубаторе и „вештачку квочку” за живинарнике), укључујући алармни систем са генератором, системе за снабдевање водом, гасом, електричном енергијом и канализациони систем; | Трајни производи за широку потрошњу |
| 1.5.2.15. Опрема за фиксне ограде; | Капитални производи |
| 1.5.2.16. Опрема за управну зграду са пратећим објектима (канцеларије за лиценциране ветеринаре и ветеринарске инспекторе, просторије за дневни боравак радника, просторије за пресвлачење и санитарне просторије, складиште за средства за чишћење, прање и дезинфекцију); | Трајни производи за широку потрошњу |
| 1.5.2.17. IT хардвер, софтвер и опрема за праћење, контролу и управљање процесима производње и складиштења (са инсталацијом). | Трајни производи за широку потрошњу |
| **1.6. СЕКТОР ГРОЖЂА** |   |
| **1.6.1. Изградња** |   |
| 1.6.1.1. Изградња заштићеног простора (објеката покривених стаклом и/или пластиком) и објеката за чување, умножавање и тестирање садног материјала (расадничарска производња грожђа); укључујући објекат/простор за припрему резница за калемљење (изданака), калемарница, стратификала са грејним телима, стакленика и пластеника за расадничарску производњу; објеката (хладњача или комора са контролисаном атмосфером) за чување садног материјала; укључујући објекат/простор за инсталацију вентилације, климатизације и грејања; противпожарни резервоари и хидрантска мрежа; пратећи енергетски објекти, укључујући изградњу дренажног система и система за снабдевање водом (укључујући бунаре), гасом, струјом (укључујући коришћење генератора) и канализациони систем; | Елементи и материјали за уграђивање у грађевинарству |
| 1.6.1.2. Изградња објеката за складиштење (укључујући ULO хладњаче) стоног грожђа, укључујући просторе/објекте за: сортирање, паковање и обележавање, смештај машина и опреме, као и објеката за хлађење винског грожђа након бербе, а пре прераде; укључујући изградњу дренажног система и система за снабдевање водом (укључујући бунаре), гасом, струјом (укључујући коришћење генератора) и канализациони систем; | Елементи и материјали за уграђивање у грађевинарству |
| 1.6.1.3. Инвестиције у системе за наводњавање, укључујући микро-резервоаре, копање бунара, регулацију водозахвата који користе подземне воде (црпљење воде из извора, бунара) и површинске воде (из река, језера и акумулација); | Пољопривредне машине и оруђа |
| 1.6.1.4. Инвестиције у систем противградне заштите: противградна мрежа, опрема за противградну мрежу, рачунарска опрема; | Пољопривредне машине и оруђа |
| 1.6.1.5. Изградња ограда око засада; | Капитални производи |
| 1.6.1.6. Изградња постројења за производњу електричне и топлотне енергије из обновљивих извора за коришћење на газдинству: соларне енергије, енергије ветра, биомасе, биогаса, геотермалне енергије и других видова обновљивих извора енергије, укључујући повезивање постројења на дистрибутивну мрежу; | Капитални производи |
| 1.6.1.7. Изградња унутрашње путне мреже и паркинг места у оквиру газдинства; | Елементи и материјали за уграђивање у грађевинарству |
| 1.6.1.8. Изградња управне зграде са пратећим објектима производних капацитета (канцеларије, просторије за дневни боравак радника, просторије за пресвлачење и санитарне просторије, складиште за репроматеријал, средстава за чишћење, прање и дезинфекцију, као и средстава за заштиту биља). | Елементи и материјали за уграђивање у грађевинарству |
| **1.6.2. Опрема, машине и механизација** |   |
| 1.6.2.1. Опрема и уређаји за одржавање посебних микроклиматских услова, вентилацију, климатизацију и грејање, противпожарну заштиту; алармни системи укључујући генераторе, системи за снабдевање водом, гасом, електричном енергијом и канализациони систем, као и рачунарска опрема и софтвер за контролу грејања, вентилације, убирање, прање, сортирање, класификацију, паковање и обележавање; | Капитални производи |
| 1.6.2.2. Подизање матичних засада виших фитосанитарних категорија садног материјала за расадничарску производњу; | Капитални производи |
| 1.6.2.3. Опрема за управну зграду са пратећим објектима производних капацитета (канцеларије, просторије за дневни боравак радника, просторије за пресвлачење и санитарне просторије, складиште за средства за чишћење, прање и дезинфекцију, као и средстава за заштиту биља); | Трајни производи за широку потрошњу |
| 1.6.2.4. Опрема и уређаји за наводњавање, укључујући пумпе, црева, распршиваче/капаљке, системе за филтрирање, системе за фертиригацију са водорастворивим ђубривима (ђубрење) и друга слична опрема; | Пољопривредне машине и оруђа |
| 1.6.2.5. Линије и опрема за паковање и обележавање стоног грожђа; | Пољопривредне машине и оруђа |
| 1.6.2.6. Опрема за системе противградне заштите: противградна мрежа, опрема за противградну мрежу и рачунарска опрема; | Пољопривредне машине и оруђа |
| 1.6.2.7. Опрема за ограђивање засада; | Капитални производи |
| 1.6.2.8. Инвестиције у опрему за производњу електричне и топлотне енергије из обновљивих извора за коришћење на газдинству: соларне енергије, енергије ветра, биомасе, биогаса, геотермалне енергије и других видова обновљивих извора енергије, укључујући опрему за повезивање постројења на дистрибутивну мрежу; | Капитални производи |
| 1.6.2.9. Машине за заштиту биља, резидбу, тарупирање, бербу и обављање других агротехничких и ампелотехничких мера; | Пољопривредне машине и оруђа |
| 1.6.2.10. Опрема за мрежанике, заштићенe просторe и објекте за чување и умножавање садног материјала винове лозе; опрема за тестирање, чување и умножавање биљног материјала, базени за третман врућом водом и друга опрема за расадничарску производњу. | Капитални производи |
| **10. ПОЉОПРИВРЕДНА МЕХАНИЗАЦИЈА И ОПРЕМА ЗА СВЕ СЕКТОРЕ** |   |
| **10.1. Пољопривредна механизација** |   |
| 10.1.1. Трактори до 100 kW; | Пољопривредне машине и оруђа |
| 10.1.2. Остала механизација (изузев житних комбајна). | Пољопривредне машине и оруђа |
| **10.2. Прикључне пољопривредне машине** |   |
| 10.2.1. Машине за примарну обраду земљишта; | Пољопривредне машине и оруђа |
| 10.2.2. Машине за допунску обраду земљишта; | Пољопривредне машине и оруђа |
| 10.2.3. Машине за ђубрење земљишта; | Пољопривредне машине и оруђа |
| 10.2.4. Машине за сетву; | Пољопривредне машине и оруђа |
| 10.2.5. Машине за садњу; | Пољопривредне машине и оруђа |
| 10.2.6. Машине за заштиту биља; | Пољопривредне машине и оруђа |
| 10.2.7. Машине за жетву/убирање; | Пољопривредне машине и оруђа |
| 10.2.8. Машине за транспорт и манипулацију. | Пољопривредне машине и оруђа |

(\*) Републички завод за статистику Србије